Bygg stammer fra den ville som vokser vill fra Levanten til Afghanistan. Den er toradet vinterbygg. Vårbygg og seksradsbygg er utviklet fra denne. Kjennetegnet på dyrkede former er at aksstilken er seig, slik at småakset (frøet) ikke faller av. Seksradsbygg og nakne bygg (uten fastsittende agner) er også kulturplanteegenskaper. Bygg kom til Norden omkring 4000 f.Kr. og har siden vært en hovedkornart her. I bronsealderen dyrket folk nakent bygg uten fastsittende agner, men i den kjøligere jernalderen ble dekket seksradsbygg det vanligste.